Марко Ганчев
Старата глина

chitanka.info

Когато тялото ти застарява

и става по-неповратливо

от глината,

върху която стъпва,

тогава вътре и душата ти

опазва трудно равновесие

в скачени съдове, в недоскачени.

Когато глината на съществото ти

е вече бучава и затвърдяла,

едно предимство има само:

че властниците на света

не могат да те моделират

по своя образ

и по своето подобие.

1999

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.